"قوزیی قیبریس تورک جمهوریتی ایله حیاتا کئچیریله‌جک لاییحه‌لرله ایلک مرحله ده آدایا مایع لشدیریلمیش طبیعی گاز (LNG) گتیریله‌جک".
بونو انرژی و طبیعی ثروت‌لر ناظیری فاتح دؤنمز آنتالیادا کئچیریلن 11-جی تورکیه انرژی ذیروه سینده قوزیی قیبریس تورک جمهوریتی-نین اقتصادیات و انرژی ناظیری سونات آتون ایله گؤروشو زامانی دئییب.
ناظیر فاتح دؤنمز دؤولت‌لرین اکولوژی جهت‌دن داها تمیز و داها آز قالیق یانا‌جاق ایستیفاده ائدن انرژی سیستم‌لرینه اوز توتدوغونو سؤیله‌ییب.
فاتح دؤنمز بو مؤوضوع قوزیی قیبریس تورک جمهوریتینه دستک وئره‌جک‌لرینی بیلدیریب.
"ایلک اولا‌راق اورا‌داکی مؤوجود مازوت الکتریک ایستاسیون لارینین طبیعی گازا چئوریلمه‌سینی بیرلیکده موذاکیره ائتدیک. حیاتا کئچیریله‌جک لاییحه‌لرده ایلک مرحله ده آدایا LNG گتیریله‌جک" دئییب.
ناظیر قوزیی قیبریس تورک جمهوریتینده الکتریک‌لی اتومبیل لاییحه‌سینی ماراقلا ایزله‌دیک‌لرینی وورغولایا‌راق دئییب:
"الکتریک‌لی ماشین‌لارین سیستمه داخیل ائدیلمه‌سی ایله الکتریک انرژی‌سینه احتیاج دا آرتا‌جاق. دونن اولدوغو کیمی بو گون ده اینشاء الله صاباح دا قوزیی قیبریس تورک جمهوریتینده‌کی سویداش‌لاریمیزین یانیندا اولماغا داوام ائدجییک. آدانین انرژی تجهیزاتی‌نین تهلوکه‌سیزلیگینه دایر احتیاج دویدوغو لاییحه‌لره دستک وئرمه‌یه داوام ائدجییک".
ناظیر سونات آتون دا تورکیه-‌نین اونلاری هر ساحه‌ده دستکله‌دیگینی بیلدیریب.
